Esnoga

La **Esnoga** es la asamblea de fiyeles djudios basho la din antiga, a fin d'esherzer el eshersizio de la su relijion. El biervo proviene del biervo latino *sinagōga*, i este del grégo *sÿnagōgē*, del verbo sÿnágein (‘reunir, kongregar’). En ebreo se yama Bet aKnéset (בית הכנסת) o *lugar de ankontro*. Algunas komunitas del Maghreb la yaman Bet Tefilá (בית תפילה) o *kaza de arrogamiento*. Munchos de los djudios en los payises de avla inglesa yaman a la esnoga *Shul*, una palavra en idish. Los djudios persas (parsim) y los djudios karaitas la yaman *Kenesa*, ke es un biervo arameo. En munchas komunitas sefardis se le yama **Kal**, ke viene del biervo en ivrit **קָהָל**, ke sinyikifa "audiensia" o "komunita".

## Orijin
La esnoga es una institusio muy antiga en el djudaismo. No ay informasion totalmente fiable ensima del orijin de las primeras esnogas, má se admite ke las primeras aparesieron en Babilonia en el siglo VI EK d' entre los djudios deportados por Nabukodonosor II en la konkista de Yerushalayim enel anyo 3164 (597 adK) i diskués de la Guezerá de la destruksion del Bet Amikdash i de la Sivdad Santa por modre de los Babilonios. En las esnogas se enkontraban los djudios para estudiar i arrogar en komunita. El número de esnogas se engrandesio muncho kuando la meldadura publika de la Tora fue establesida. Asigun algumos eskritos, kuando Yerushalayim fuye destruyida por los romanos, enel anyo 70, tenia ya 400 esnogas. 

Estas kazas de asamblea no eran edifisios spesialmente konstruidos para el kulto, porke kualkyér kaza podia ser uzada para los ankontros; andjak, no faltaban grandes las fraguas de esnogas. Las esnogas antikas estaban administradas por un *archisinagogo*, o por un konsejo de tres notables. La eksplikasion del teksto sagrado estaba reservada para el rabino o algun fiyel mas versado en la konosensia de la Alaha.

## Disenyo interior
Las esnogas estan orientadas verso Yerushalayim. Al fondo esta un almáryo o tabernakulo, el arka santa (*[[Aron Akodesh|hehal]]* en ebreo sefaradi o *[[Aron Akodesh]]* en ebreo ashkenazi), ke kontiene los royos de la ley (la Tora). Delantre d'el tabernakulo enkolga una lampariya ke syempre esta ardiendo en akodransa de la luz eterna *(ner tamid)* ke briyaba enel Templo de Yerushalayim. Un kandelabro *(mĕnorá)* de 7 lamparas en línea, akodra la Menora de siete brazos del Bet Amikdash. Por ultimo, uma mesa de pupitre, kolokada sobre una plataforma (*tebá* en ebreo sefaradi, *almenar* o *bimá* en ebreo ashkenazi), ke es uzada komo altar; ante eya se koloka solu el Hazán (ministro ofisiante).

## Galeriya

File:Caravan shul interior.jpg|Interior de un kal ke fonksiona en un "karavan" en Neve Yaakov, Yerushalayim, Israel.
File:GerardDoustraatSynagogue.jpg|La esnoga en la Gerard Doustraat en Amsterdam, Olanda.
File:Berlin Neue Synagoge 2005.jpg|La Esnoga Mueva en Berlin, Almania.
File:Moscow Choral Synagogue.jpg|La Esnoga Koral en Mosku, Rusia. 
File:SynagogueSantiago.jpg|La Gran Esnoga de Santiago de Chile.
File:EsnogaAmsterdam.jpg|La ''Esnoga'' de Amsterdam, Olanda.
File:Synagogue - Budapest.jpg|La Esnoga de la kaleja Dóhany en Budapest, Madjaristan.
File:Great Synagogue Plzen CZ general view.JPG|La Gran Esnoga de Plzeň, Republika Sheka.	 
File:Frankfurt Hauptsynagoge 1885.jpg|El kal prinsipal de la sivdad de Frankfurt (Almania) antes de la Kristallnacht. 
File:Köln synagoge pano.jpg|La Esnoga Roonstrasse en Kolonia, Almania.
File:Lesko synagoga.jpg|La Esnoga de Lesko en Lesko, Polonia.
File:Synagoga Bobowa.JPG|La Esnoga de Bobowa en Bobowa, Polonia.
File:Besht Shul1 Medzhibozh.jpg|La esnoga del Baal Shem Tov en Medzhybizh, Ukrania enel anyo 1915. Este kal ya no egziste.
File:Belz hasidic synagogue.jpg|La esnoga Belzer de Belz, Ukrania. Este kal ya no egziste.
File:Synagoge_auf_Gelände_der_Universität_Tel_Aviv.jpg|La Esnoga Cymbalista en la Universita de Tel Aviv.
File:Kherson-Synagogue01.jpg|La esnoga de Kherson, Ukrania.
File:Hurva synagogue.jpg|El domo de la Esnoga Hurva era un elemento prinsipal de las vistas de la máale djudia de la sivdad vieja de Yerushalayim por munchos syeklos.
File:Istanbul_Ashkenazi_Sinagogue_Interior.JPG|La Esnoga Ashkenazi de Estambol, Turkiya. Este kal fue aperturado enel anyo 1900. 
File:Duraeuropa-1-.gif|Imajenes enel Livro de Ester de la Esnoga Dura-Europos (244 E.K.). 	 
File:Karaite_synagogue_cali.jpg|El interior de un kal Karaita (kenesa).
File:Central Synagog lex 2008 jeh.jpg|La Esnoga Sentrala en la Avenida Lexington en Manhattan, Mueva York, Estatos Unitos d' Amerika.
File:Templebethel.jpg|Templo Beth-El, el kal mas antiko de Florida, el kualo fue fraguádo en el estil Art Deco.
File:SynaStPersburgExt.JPG|La Gran Esnoga Koral de San Petersburgo, Rusia
File:Jewish_synagouge_kochi_india.jpg| La Esnoga Paradesi en Kochi , Kerala , India 
File:Kiev34.jpg|La esnoga en la máale de Podol, Kyiv, Ukrania
File:Great Synagogue of Rome 01.JPG|Gran Kal de Roma, Italia
File:Hejal de la Asociacion Bet El 2011.jpg|Esnoga Bet-El, en Karakas, Venezuela
File:Sinagoga en Justo Sierra (29).jpg|Esnoga Istorika Justo Sierra 71, en Sivdad de Meksiko, Meksiko


## Atamientos eksternos

Katēggoría:Djudaismo
Katēggoría:Relijion
Kateggoría:Vikipedya:Artikolos kon grafia ladina